El Departament d'Educació ha modificat el Pla Econòmic i Financer d'Inversions (PEF) en construccions escolars amb la incorporació de 17 noves actuacions per un import total de 91.002.142,30 euros, que s'edificaran a través de l'empresa pública Infraestructures de la Generalitat de Catalunya [URL].
De les 17, un total de 10 són de nova construcció i 7 són de gran reforma i ampliació.
Aquestes se sumen a les 71 obres que ja està impulsant el Departament, 15 de les quals a través de convenis de construcció acordats amb ajuntaments.
El conseller d'Educació, Josep Bargalló, ho ha presentat aquesta tarda en roda de premsa, acompanyat del director general de Centres Públics i president del Consorci d'Educació de Barcelona, Josep Gonzàlez-Cambray.
El conseller Josep Bargalló ha destacat que " aquestes 17 noves construccions s'afegeixen a les 71 ja aprovades: en aquests moments podem dir que hi ha 81 noves construccions escolars en procés ". "
És una satisfacció poder anunciar aquest nou PEF en un context de crisi, on el Departament no tira enrere sinó que continua amb la voluntat de millorar les construccions i reduir els mòduls prefabricats, i dóna aquest missatge a la comunitat educativa de continuïtat amb els treballs i d'aposta pel futur", ha afegit el conseller.
A banda, s'ha ampliat la partida de les obres de reformes d'ampliació i millora (RAM) amb un total de 75M€ fins l'any 2026.
En aquest sentit, el titular d'Educació ha remarcat que " el Departament ha incrementat de 15 a 17 milions el recursos que invertirà enguany, de manera que aquest estiu s'estan fent més obres que en anys anteriors ".
També s'ha aprovat la dotació de 21M€ per a desenvolupar un Pla d'ampliacions per fases per a donar resposta a les necessitats d'escolarització i evitar instal·lar construccions provisionals.
Josep Gonzàlez-Cambray ha explicat que "mantindrem tots els mòduls que estaven instal·lats el curs 2019-2020 i en posarem on estava previst posar-ne per necessitats d'escolarització: l'important és donar resposta als projectes educatius dels centres tenint en compte que han de donar resposta a les mesures sanitàries".
També ha assenyalat que "si no hi hagués la situació generada per la Covid-19, haguéssim començat a reduir uns 35 mòduls".
El director general de Centres Públics ha remarcat que " apliquem els nous criteris constructius, on participa tota la comunitat educativa amb un procés participatiu, per poder tenir edificis més adaptats als nous aprenentatges: la Covid-19 no pot ser un fre a la transformació educativa".
Aquest PEF incorpora una modificació de la definició de l'Institut Escola Sala Badrinas de Terrassa, de l'Institut Salvador Sunyé de Salt, de l'institut La Sagrera de Barcelona i de l'escola Trenta Passos de Barcelona.
L'increment del PEF Inversions del Departament d'Educació, amb totes aquestes modificacions i altres adaptacions de les construccions ja existents, és de 201.224.392€
Les diferents noves actuacions encarregades a Infraestructures.cat són les següents:
Execució de les obres de nova construcció d'un institut escola de 2/1L
Execució de les obres d'ampliació i reforma a l'institut escola d'1L
Institut Joan Miró a Cornellà de Llobregat.
Execució de les obres d'ampliació i reforma a l'institut de 4/3L
Execució de les obres d'ampliació i reforma a 4/3L+aules
Execució de les obres d'ampliació i reforma al centre de 2L.
Institut Escola 3 d'abril a Móra La Nova.
Execució de les obres d'ampliació a l'institut escola de 2L
Execució de les obres d'ampliació per a Cicles Formatius
Escola Alzines Balladores a Sant Feliu de Buixalleu.
Execució de les obres de nova construcció d'una escola d'1L (sense gimnàs)
Escola Sant Jordi a Sant Julià de Llor i Bonmatí.
Execució de les obres d'ampliació a institut escola de 2L
Execució de les obres de nova construcció d'un institut de 3/2L + cicles formatius
Escola Bernardí Tolrà a Vila-rodona.
Actuacions ja impulsades per Educació
Paral·lelament, el Departament d'Educació ja està impulsant un total de 71 actuacions, que són obres que actualment s'estan construint o bé que ja compten amb disponibilitat pressupostària.
Escola Purificació Salas i Xandri